बिजली लाइन शिफ्टिंग का आधा खर्च उपभोक्ता ही देंगे
चित्तौड़गढ़ | घरोंके ऊपर और आसपास गुजर रही बिजली लाइन को शिफ्ट कराने के लिए अब आधा खर्चा उपभोक्ता को देना पड़ेगा। साथ ही आधा खर्च विद्युत निगम उठाएगा। अजमेर विद्युत वितरण निगम लिमिटेड ने हाल ही इस संबंध में सभी सर्किलों को आदेश जारी किए हैं।
लाइन शिफ्टिंग में इस्तेमाल होने वाली सामाग्री, श्रमिकों की लागत और अन्य खर्च की आधी राशि उपभाेक्ता आधी निगम देगा। अधिकारियों ने बताया कि घरों के आसपास बिजली लाइन होने से लोगों को खतरा रहता है। लाइन शिफ्टिंग का आधा खर्च निगम इसलिए वहन करेगा ताकि उपभोक्ताओं पर ज्यादा भार ना पड़े। ऐसी जमीन जिसके ऊपर से बिजली लाइन गुजर रही है, वहां नया मकान बनाने से पहले उपभोक्ता को लाइन शिफ्ट करानी होगी।
hin_Deva hin_Deva hin_Deva